অকাল প্রয়াত চলচ্চিত্রনির্মাতা তারেক মাসুদ ও চিত্রগ্রাহক মিশুক মুনিরের ৪র্থ মৃত্যুবার্ষিকী উপলক্ষ্যে আলোচনা অনুষ্ঠান ও চলচ্চিত্র প্রদর্শনীর আয়োজন করেছে যৌধভাবে ফেডারেশন অব ফিল্ম সোসাইটিজ অব বাংলাদেশ এবং বাংলাদেশ শিল্পকলা একাডেমি। তারেক মাসুদের বিখ্যাত চলচ্চিত্র ‘রানওয়ে’র প্রদর্শনীর মধ্য দিয়ে শিল্পকলা একাডেমির জাতীয় সংগীত ও নৃত্যকলা মিলনায়তনে এই আয়োজন শুরু হবে ১৩ আগস্ট বিকাল ৪টায়। এরপর সন্ধ্যা ৬টায় প্রদর্শিত হবে স্বল্পদৈর্ঘ্য চলচ্চিত্র ‘নরসুন্দর’। সন্ধ্যা ৬টা ৩০ মিনিটে তারেক মাসুদ ও মিশুক মুনির’সহ ২০১১ সালের মর্মান্তিক সড়ক দুর্ঘটনায় নিহত চলচ্চিত্রকর্মীদের স্মরণে মঙ্গলপ্রদীপ প্রজ্জ্বলন করা হবে। সন্ধ্যা ৬টা ৪৫ মিনিটে স্মরণ আলোচনা এবং সবশেষে সন্ধ্যা ৭টা ৩০ মিনিটে শিল্পী এস এম সুলতানকে নিয়ে নির্মিত তারেক মাসুদের প্রামাণ্যচিত্র ‘আদম সুরত’-এর প্রদর্শনীর মধ্য দিয়ে এই আয়োজনের সমাপ্তি হবে।